
Priekšvārds

ISO (Starptautiskā Standartizācijas organizācija) ir pasaules nacionālo standartizācijas organizāciju (ISO dalīborganizāciju) federācija. Starptautisko standartu izstrādi parasti veic ISO tehniskās komitejas. Katrai dalīborganizācijai, kas ir ieinteresēta jautājumā, saistībā ar kuru tika izveidota tehniskā komiteja, ir tiesības būt pārstāvētai šajā komitejā. Šajā darbā piedalās arī starptautiskās valstiskās un nevalstiskās organizācijas sadarbībā ar ISO. ISO cieši sadarbojas ar Starptautisko Elektrotehnikas komisiju (IEC) jautājumos par elektrotehnisko standartizāciju.

Starptautiskie standarti tiek izstrādāti saskaņā ar ISO/IEC direktīvu 2. daļas noteikumiem.

Tehnisko komiteju galvenais uzdevums ir sagatavot starptautiskos standartus. Tehnisko komiteju pieņemtos starptautisko standartu projektus izplata dalīborganizācijām balsošanai. Lai starptautisko standartu varētu publicēt, tas jāapstiprina vismaz 75 % balsojošo dalīborganizāciju.

Uzmanība tiek pievērsta iespējai, ka uz atsevišķiem šā dokumenta elementiem var attiekties patenttiesības. ISO nav pienākuma norādīt šādas patenttiesības.

ISO 10240 standartu ir sagatavojusi Tehniskā komiteja ISO/TC 188 “Mazizmēra kuģošanas līdzekļi”.

Šis otrais izdevums aizstāj pirmo izdevumu (ISO 10240:1995), kurā ir tikuši veikti tehniski labojumi.

Ievads

Šajā starptautiskajā standartā noteiktas prasības īpašnieka rokasgrāmatas saturam. Ja rokasgrāmata netiek lasīta, netiek panākts tās mērķis – sniegt informāciju lietotājam.

Kuģu būvētājam ir jāpārliecinās, ka rokasgrāmata ir nodota īpašniekam, turklāt ne tikai tādēļ, lai izvairītos no kuģošanas līdzekļa izmantošanas bez nepieciešamajām zināšanām.

Šajā starptautiskajā standartā norādīta informācija, kas ir jāiekļauj mazizmēra kuģošanas līdzekļa ar korpusa garumu līdz 24 m īpašnieka rokasgrāmatā.
[bookmark: _Toc82327220]

Piemērojot šo dokumentu, obligāti jāievēro turpmāk norādītie atsauces dokumenti. Datētas atsauces gadījumā piemēro tikai konkrēto izdevumu. Ja sniegtas atsauces bez datuma, piemēro atsauces dokumenta pēdējo redakciju (tostarp jebkādus tā grozījumus).

ISO 1000:1992, SI units and recommendations for the use of their multiples and of certain other units [ISO 1000:1992 “SI mērvienības un ieteikumi to daudzkārtņu un dažu citu mērvienību izmantošanai”]

ISO 8099, Small craft — Toilet waste retention systems [ISO 8099 “Mazizmēra kuģi. Notekūdeņu savākšanas sistēmas”]

ISO 8666:2002, Small craft — Principal data [ISO 8666:2002 “Mazizmēra kuģošanas līdzekļi. Pamatdati”]

ISO 8999:2001, Reciprocating internal combustion engines — Graphical symbols [ISO 8999:2001 “Virzuļu tipa iekšdedzes dzinēji. Grafiskie simboli”]

ISO 9094 (all parts), Small craft — Fire protection [ISO 9094 (visas daļas) “Mazizmēra kuģošanas līdzekļi. Ugunsdrošība”]

ISO 10133, Small craft — Electrical systems — Extra-low-voltage d.c. installations [ISO 10133 “Mazizmēra kuģošanas līdzekļi. Elektrosistēmas. Sevišķi zema sprieguma līdzstrāvas ierīces”]

ISO 10239, Small craft — Liquefied petroleum gas (LPG) systems [ISO 10239 “Mazizmēra kuģošanas līdzekļi. Sašķidrinātas naftas gāzes (LPG) sistēmas”]

ISO 11105, Small craft — Ventilation of petrol engine and/or petrol tank compartments [ISO 11105 “Mazizmēra kuģi. Benzīna dzinēja un/vai benzīna tvertnes nodalījumu ventilācija”]

ISO 11192, Small craft — Graphical symbols [ISO 11192 “Mazizmēra kuģi. Grafiskie simboli”]

ISO 11547, Small craft — Start-in-gear protection [ISO 11547 “Mazizmēra kuģi. Aizsardzība pret iedarbināšanu zem slodzes”]

ISO 11592, Small craft less than 8 m length of hull — Determination of maximum propulsion power rating [ISO 11592 “Mazizmēra kuģi, kuru korpuss ir īsāks par 8 m. Maksimālā dzinējspēka noteikšana”]

ISO 12217 (all parts), Small craft — Stability and buoyancy assessment and categorization [ISO 12217 (visas daļas) “Mazizmēra kuģi. Noturības un peldamības novērtēšana un kategorizēšana”]

ISO 13297, Small craft — Electrical systems — Alternating current installations [ISO 13297 “Mazizmēra kuģi. Elektrosistēmas. Maiņstrāvas ierīces”]

ISO 14946, Small craft — Maximum load capacity [ISO 14946 “Mazizmēra kuģi. Maksimālā slogotspēja”]

ISO 15083, Small craft — Bilge-pumping systems [ISO 15083 “Mazizmēra kuģi. Kravastelpu sūkņu sistēmas”]

ISO 15084, Small craft — Anchoring, mooring and towing — Strong points [ISO 15084 “Mazizmēra kuģi. Noenkurošana, pietauvošana un vilkšana. Pievienošanas piederumi”]

ISO 15085, Small craft — Man-overboard prevention and recovery [ISO 15085 “Mazizmēra kuģošanas līdzekļi. Aizsardzība pret cilvēku pārkrišanu pār bortu un līdzekļi nokļūšanai atpakaļ uz klāja”]

Šajā dokumentā izmanto turpmāk minētos terminus un definīcijas.

3.1.
bīstamības pakāpe un drošības zīme
bīstamības pakāpe un atbilstošā drošības zīme saskaņā ar to, kā noteikts 1. tabulā

Tabula 1 – Bīstamības pakāpe un atbilstošās drošības zīmes

	BĪSTAMI
	Norāda uz to, ka pastāv ļoti būtisks apdraudējums, kura rezultātā varētu būt liela nāves vai neatgriezeniskas traumas varbūtība, ja netiek veikti pienācīgi piesardzības pasākumi.

	BRĪDINĀJUMS
	Norāda uz to, ka pastāv apdraudējums, kura rezultātā var tikt gūts ievainojums vai iestāties nāve, ja netiek veikti pienācīgi piesardzības pasākumi.

	ESIET PIESARDZĪGI!
	Norāda uz atgādinājumu par piesardzības pasākumiem vai pievērš uzmanību nedrošai praksei, kuras dēļ varētu tikt nodarīti miesas bojājumi vai bojājumi kuģošanas līdzeklim vai tā komponentiem vai arī kaitējums videi.

Kuģošanas līdzekļa īpašnieka rokasgrāmata sniedz nepieciešamo informāciju, lai nodrošinātu kuģošanas līdzekļa, iekārtu un sistēmu drošu ekspluatāciju, ņemot vērā vides aspektu.

Tajā nav nepieciešams ietvert informāciju par apkopi, izņemot informāciju par periodiskām pārbaudēm, kuras paredzēts veikt, lai varētu izmantot kuģošanas līdzekli. Īpašnieka rokasgrāmata var ietvert to darbību pārbaudes sarakstu, kuras jāveic pirms tā izmantošanas.

[bookmark: _Toc468637292][bookmark: _Toc532953823][bookmark: _Toc82327224][bookmark: _Toc496793755]4.2. Formāts

Īpašnieka rokasgrāmatu izdod papīra formātā tajā valodā, kura ir akceptēta vai noteikta valstī, kurā to paredzēts izmantot. Tā var būt vairākās valodās.

Var tikt izmantota universāla īpašnieka rokasgrāmata, t. i., tāda, kuru var izmanot vairāk nekā viena modeļa vai tipa kuģošanas līdzekļiem, ar nosacījumu, ka tā nepieciešamības gadījumā ir modificēta, lai izpildītu šī starptautiskā standarta prasības par katru kuģošanas līdzekļa tipu. To var nodrošināt, izdodot pielikumus.

Rokasgrāmatā ir indekss vai satura rādītājs ar norādēm uz lappušu numuriem, ja tai ir vairāk nekā četras lappuses.

Ietvertā informācija var būt teksta, simbolu vai piktogrammu veidā.

Attēliem jāatbilst 4.4. punkta noteikumiem.

Izmantojot simbolus, jāizmanto ISO 8999 un ISO 11192 standarti. Ja izmanto simbolus, tos var paskaidrot ar tekstu.

Ja tas ir praktiski iespējams, saistītie teksti un attēli ir jāsakārto tā, lai tos varētu aplūkot kopā.

SI mērvienības īpašnieka rokasgrāmatā ir jāizmanto saskaņā ar ISO 1000 standartu; citas mērvienības var pievienot iekavās.

Var izmantot zīmējumus, shēmas, fotoattēlus un diagrammas. Zīmējumos nav jāievēro mērogs.

[bookmark: _Toc532953826][bookmark: _Toc82327227][bookmark: _Toc496793758]5. Īpašnieka rokasgrāmatas saturs

[bookmark: _Toc496793759]5.1. Vispārīga informācija

5.2. līdz 5.11. apakšpunktā norādīta informācija, kuru attiecīgos gadījumos ietver īpašnieka rokasgrāmatā un kura attiecas uz kuģošanas līdzekļa tipu vai piegādāto kuģošanas līdzekli.

Ja informācija attiecīgajā valodā ir jau sniegta ierīces(-ču)/dzinēja(-u) īpašnieka rokasgrāmatā, nepieciešama ir tikai atsauce uz šo (šīm) rokasgrāmatu(-ām).

Katrā rokasgrāmatā ir ievadrindkopa, kurā īpašnieku informē par savu atbildību, izmantojot attiecīgo kuģošanas līdzekli.

Ja izmanto drošības zīmes, to jēga rokasgrāmatā ir jāpaskaidro saskaņā ar 1. tabulu.

A pielikumā norādīti šīs informācijas piemēri. To var atbilstoši pārveidot, lai to pielāgotu konkrētajam kuģošanas līdzeklim.
[bookmark: _Toc532953828][bookmark: _Toc82327230]
[bookmark: _Toc496793761]5.3. Vispārīga informācija un dati par kuģošanas līdzekli

Īpašnieka rokasgrāmatā ir jānorāda turpmākā informācija. Norāda tikai svarīgāko.

a) Kuģošanas līdzekļa izgatavotāja nosaukums, tā uzņēmuma nosaukums vai tās personas vārds un uzvārds, kas ir atbildīga par kuģošanas līdzekļa laišanu tirgū.
b) Modeļa vai tipa nosaukums.
[bookmark: _Toc500915200][bookmark: _Toc501349095]c) Kuģošanas līdzekļa projekta kategorija/kategorijas, kas norādīta(-s) uz ražotāja plāksnes, un paziņojumi, kas paskaidro projekta kategoriju(-as) tā, kā norādīts turpmāk.

A kategorija: šis kuģošanas līdzeklis ir projektēts izmantošanai apstākļos, kad vēja stiprums var pārsniegt 8 balles (pēc Boforta skalas) un kad nozīmīgais viļņu augstums ir 4 m un lielāks (sk. 1. piezīmi), un tas lielākoties ir pašpietiekams. Nav paredzēts ekspluatācijai anormālos apstākļos, piemēram, viesuļvētru gadījumā. Ar šādiem apstākļiem var sastapties ilgstošu pārgājienu laikā, piemēram, pāri okeāniem vai piekrastē, kad kuģis vairākus simtus jūras jūdžu nav pasargāts no vēja un viļņiem.
B kategorija: šis kuģošanas līdzeklis ir projektēts izmantošanai apstākļos, kad vēja stiprums ir līdz 8 ballēm pēc Boforta skalas un ir šādam vēja stiprumam atbilstošs viļņu augstums (nozīmīgais viļņu augstums ir līdz 4 m; sk. 1. piezīmi). Ar šādiem apstākļiem var sastapties pietiekami ilgu pārgājienu laikā atklātā jūrā vai piekrastes ūdeņos, kad kuģis vairākus desmitus jūras jūdžu nav pasargāts no vēja un viļņiem. Šādus apstākļus var piedzīvot arī iekšzemes jūrās, kas ir pietiekami lielas, lai tajās varētu izveidoties šāda augstuma viļņi.
C kategorija: šis kuģošanas līdzeklis ir projektēts izmantošanai apstākļos, kad vēja stiprums ir līdz 6 ballēm pēc Boforta skalas un ir šādam vēja stiprumam atbilstošs viļņu augstums (nozīmīgais viļņu augstums ir līdz 2 m; sk. 1. piezīmi). Ar šādiem apstākļiem var sastapties atklātos iekšējajos ūdeņos, estuāros un piekrastes ūdeņos mērenos laika apstākļos.
D kategorija: šis kuģošanas līdzeklis ir projektēts izmantošanai apstākļos, kad vēja stiprums ir līdz 4 ballēm pēc Boforta skalas un kad ir šādam vēja stiprumam atbilstošs viļņu augstums (maksimālais viļņu augstums dažkārt ir 0,5 m). Ar šādiem apstākļiem var sastapties aizsargātos iekšējajos ūdeņos un piekrastes ūdeņos labos laika apstākļos.

1. PIEZĪME	(Attiecīgos gadījumos jāiekļauj īpašnieka rokasgrāmatā): zīmīgo viļņu augstums ir viļņu augstuma augstākās trešdaļas vidējais augstums, kas aptuveni atbilst viļņu augstumam, kādu noteicis pieredzējis novērotājs. Dažu viļņu augstums būs divreiz lielāks par šo augstumu.

d) Kuģošanas līdzekļa masa (kg) tukša kuģa (bez kravas) stāvoklī; saskaņā ar ISO 8666 standartu tā ir kuģošanas līdzekļa tukšmasa.

Attiecībā uz kuģošanas līdzekļiem ar aizborta dzinēju jānorāda, ka šī masa ietver vissmagākā ieteicamā aizborta dzinēja masu, bet dažos gadījumos (piemēram, mazām airu laivām vai mazām laivām ar aizborta dzinēju) kuģošanas līdzekli var izmantot ar vai bez aizborta dzinēja. Šādos gadījumos būtu noderīgi zināt arī svaru bez aizborta dzinēja (iespējams, lai noskaidrotu, vai kuģošanas līdzeklis ir pietiekami viegls pārvadāšanai uz automašīnas jumta).

e) Maksimālā ieteicamā celtspēja saskaņā ar ISO 14946 standartu, papildinot ar piezīmi “sk. sadaļu par noslodzi”, kas atbilst 5.5. punktam.
f) Kuģošanas līdzekļa masa pilnībā piekrautā stāvoklī (kg); tā ir kuģošanas līdzekļa masas tukša kuģa stāvoklī un maksimālās ieteicamās celtspējas summa; ieteicams norādīt aprēķināto pilnas masas sadalījumu.
g) Kuģošanas līdzekļa galvenie izmēri: korpusa garums (LH), korpusa platums (BH), maksimālais garums (Lmax), maksimālais platums (Bmax), norādot izmēru definīcijas; šiem izmēriem ir jābūt saskaņā ar ISO 8666:2002 standartu.
h) Iegrimes:

1) maksimālais augstums (augstums virs ūdenslīnijas) tukša kuģa stāvoklī, ja nepieciešams;
2) maksimālā(-ās) iegrime(-es) pilnībā piekrautā stāvoklī.

i) Galvenais piedziņas veids (spēkiekārta, buras, cits (norādīt detalizētu informāciju);
j) Ja kuģošanas līdzeklis ir buru laiva, pamatinformācija par burām un aprīkojumu.

2. PIEZĪME	Var norādīt informāciju par buru galvenajiem izmēriem, rēvēšanas sistēmu, vētras buru izmēriem u. tml.

k) Tvertnes ietilpība:

1) iebūvētās(-o) degvielas tvertnes(-ņu) nominālā ietilpība (litros), paziņojumā norādot, ka ne viss tās tilpums var būt izmantojams atbilstoši galsverei un noslodzei, un to, ka ir jāsaglabā 20 % rezerve; degvielas veids un iepildīšanas atveres(-u) un iztecināšanas atveres (ja iebūvēta) atrašanās vieta;
2) iebūvētās(-o) saldūdens tvertnes(-ņu) ietilpība (litros), paziņojumā norādot, ka ne viss tās tilpums var būt izmantojams atbilstoši galsverei un noslodzei; un iepildīšanas atveres(-u) un iztecināšanas atveres (ja iebūvēta) atrašanās vieta;
3) iebūvētās(-o) uzkrāšanas tvertnes(-ņu) ietilpība (litros) un aizborta vai klāja cauruļvadu savienojumu atrašanās vieta un drenāžas vieta (ja tāda ir ierīkota);
4)  iebūvētās(-o) eļļas tvertnes(-ņu) ietilpība (litros), ja tvertne ir tīra un tikusi lietota, un uzpildīšanas un iztecināšanas atveres(-u) atrašanās vieta.

l) Paziņojums ar šādu tekstu: “Ražotāja plāksne – daļa informācijas ir norādīta uz ražotāja plāksnes, kas piestiprināta pie kuģošanas līdzekļa. Pilnīgs paskaidrojums par šo informāciju ir sniegts attiecīgajās šīs rokasgrāmatas sadaļās.”
[bookmark: _Toc27925450][bookmark: _Toc82327231]
[bookmark: _Toc496793762]5.4. Maksimālais cilvēku skaits

Norāda maksimālo ieteicamo pieaugušo personu skaitu un/vai pieaugušo/bērnu skaitu (kopā), kas noteikts saskaņā ar ISO 14946 un ISO 12217 standartu. Ja piešķirta vairāk nekā viena projekta kategorija, norāda maksimālo cilvēku skaitu katrai piešķirtajai kategorijai.

Ietver šādu brīdinājumu:

“BRĪDINĀJUMS – nepārsniegt maksimālo ieteicamo cilvēku skaitu. Neatkarīgi no tā, cik cilvēku ir uz klāja, kopējais cilvēku un iekārtu svars nekad nedrīkst pārsniegt maksimālo ieteicamo celtspēju. Vienmēr izmantojiet paredzētos sēdekļus/sēdvietas.”

Sk. arī 5.5. punktu.
[bookmark: _Toc27925451][bookmark: _Toc82327232]
[bookmark: _Toc496793763]5.5. Noslodze

Norāda informāciju, ka maksimālā ieteicamā celtspēja ietver visu uz kuģa esošo cilvēku, visu produktu un personiskās lietošanas priekšmetu, kā arī visu to iekārtu, kas netiek ietvertas kuģošanas līdzekļa tukšmasā, kravu (ja tādas ir) un visu izlietojamo šķidrumu (ūdens, degvielas u. c.) svaru.

Norāda informāciju, ka kopējais šķidrumu svars ir x (kg), kad visas pastāvīgi uzstādītās tvertnes ir pilnas.

Ietver šādu brīdinājumu:

“BRĪDINĀJUMS – piekraujot kuģošanas līdzekli, nekad nepārsniedziet maksimālo ieteicamo celtspēju. Vienmēr rūpīgi veiciet kuģošanas līdzekļa piekraušanu un sadaliet slodzi tā, lai saglabātu projektēto galsveri (aptuveni vienādi). Izvairieties no smagumu novietošanas lielā augstumā.”

Norāda jebkuru citu tādu informāciju par noslodzi, kas attiecas uz kuģošanas līdzekli.
[bookmark: _Toc27925452][bookmark: _Toc82327233]
[bookmark: _Toc496793764]5.6. Informācija par dzinēju

Norāda šādu informāciju:

dzinēja maksimālo ieteicamo jaudu (kW);
dzinēja maksimālo ieteicamu masu (ja nepieciešams).
[bookmark: _Toc27925453][bookmark: _Toc82327234]
[bookmark: _Toc496793765]5.7. Informācija, kas saistīta ar applūšanas risku un noturību

Īpašnieka rokasgrāmatā sniedz turpmāk norādīto informāciju.
[bookmark: _Toc27925455]
[bookmark: _Toc496793766]5.7.1. Atveres korpusā

Norāda turpmāko informāciju.

a) Kingstonu un aizborta izejošo cauruļvadu savienojumu izvietojumu, izmantojot plānu, skici, vai citā piemērotā veidā.
b) Informāciju par to, vai attiecīgos gadījumos kingstonus, kabīnes drenāžu, tapas un citas atvēršanas/noslēdzošās ierīces korpusā turēt aizvērtus vai atvērtus, lai līdz minimumam samazinātu applūšanas risku. Ja nepieciešams, norāda jebkuru šādu ierīču lietošanas norādījumus.
c) Informāciju par iluminatoru, logu, klāja durvju, durvju, lūku vai ventilācijas atveru turēšanu aizvērtā stāvoklī attiecīgos gadījumos, piem., sliktos laika apstākļos vai glisēšanas režīmā. Ja nepieciešams, nodrošina lietošanas instrukciju.
[bookmark: _Toc27925456]
[bookmark: _Toc496793767]5.7.2. Sateču sūkņi un ūdens izsūknēšana (izsmelšana)

Norāda informāciju, kas jāsniedz saskaņā ar ISO 15083 standartu, tostarp turpmāk minēto informāciju.

a) Pievieno brīdinājumu: “BRĪDINĀJUMS – sateču atsūknēšanas sistēma nav paredzēta bojājumu novēršanai.” Šī piezīme nav nepieciešama, ja kuģošanas līdzeklis ir īpaši paredzēts šim nolūkam vai ja tam ir peldspēja.
b) Katra sateču sūkņa atrašanās vieta un sūkņa jauda, ko noteicis sūkņa izgatavotājs.
c) Ja nepieciešams, lietošanas instrukcijas.
d) Regulārās apskates un apkopes instrukcijas.
e) Attiecībā uz kuģošanas līdzekļiem, kuriem saskaņā ar ISO 15083 standartu ir nepieciešams tikai spainis vai smeļamais kauss, pievieno piezīmi, ka īpašnieks/lietotājs ir atbildīgs par to, lai uz klāja būtu vismaz viens spainis/smeļamais kauss, kas nostiprināts tā, lai novērstu tā nejaušu nozaudēšanu.
f) Pievieno brīdinājumu: “DROŠĪBAS PASĀKUMI – regulāri pārbaudiet noteču sūkņu darbību. Sūkņa ieplūdes atveres iztīriet no nosēdumiem. Ja kingstoni ir iebūvēti priekšpīķa un pakaļpīķa starpsienās, tie ir jātur aizvērti un jāatver tikai tad, kad jāļauj ūdenim ieplūst galvenajās notecēs.”
[bookmark: _Toc27925457]
[bookmark: _Toc496793768]5.7.3. Noturība un peldamība

Norāda attiecīgā tipa kuģošanas līdzekļiem specifisko informāciju par noturību, ja tas noteikts attiecīgajā ISO 12217 standarta daļā, un, ja nepieciešams, ietver šādus paziņojumus:

a) jebkādas smaguma izvietojuma izmaiņas uz klāja (piemēram, pievienojot zvejas torni, radaru, kraušanas mastu, mainot dzinēju u. tml.) var ievērojami ietekmēt kuģošanas līdzekļa noturību, galsveri un darbību;
b) jānodrošina, lai satecēs ūdens daudzums būtu minimāls;
c)  noturību samazina jebkādi smagumi, kas pievienoti lielā augstumā;
d) sliktos laika apstākļos lūkām, skapīšiem un ieejām ir jābūt aizvērtām, lai minimizētu applūšanas risku;
e) noturība var mazināties, velkot vai ceļot lielus smagumus ar dēvitu vai bomi;
f) gaisa tvertnes nedrīkst būt cauras;
g) bangas nopietni apdraud noturību.
[bookmark: _Toc27925458]
[bookmark: _Toc496793769]5.7.4. Apgāšanās atgūšana

Norāda attiecīgā tipa kuģošanas līdzekļiem specifisko informāciju par apgāšanās atgūšanu, ja tas noteikts attiecīgajā ISO 12217 standarta daļā.

Ja nepieciešams, pēc tam norāda ieteicamo ūdens izsūknēšanas (izsmelšanas) veidu.
[bookmark: _Toc27925459]
[bookmark: _Toc496793770]5.7.5. Daudzkorpusu jahtu apgāšanās risks

Norāda informāciju par apgāšanos, ja tas noteikts attiecīgajā ISO 12217 standarta daļā.

Norāda daudzkorpusu jahtu evakuācijas lūku (ja tādas ir iebūvētas) atrašanās vietu un informāciju par to izmantošanu apgāšanās gadījumā.
[bookmark: _Toc27925460][bookmark: _Toc82327235]
[bookmark: _Toc496793771]5.8. Informācija, kas saistīta ar ugunsgrēka vai sprādziena risku

Īpašnieka rokasgrāmatā sniedz turpmāk norādīto informāciju.
[bookmark: _Toc27925461]


[bookmark: _Toc496793772]5.8.1. Piedziņas dzinēji, ģeneratoragregāti u. tml.

Sniedz norādījumus dzinēja drošai ekspluatācijai, tostarp, ja nepieciešams:

a) norāda prasību noteikto laiku darbināt dzinēja nodalījuma ventilatoru; attiecīgos gadījumos (benzīna dzinējiem); izskaidro uzlīmju nozīmi, kā tas noteikts ISO 11105 standartā;
b) norāda prasību nodrošināt dzesēšanas ūdens plūsmu;
c) norāda prasību nodrošināt, lai ventilācijas cauruļvadi būtu brīvi;
d) norāda piesardzības pasākumus, uzpildot degvielu, piem., par nesmēķēšanu un rīcību, ja kuģī noplūdusi degviela;
e) sniedz norādījumus degvielas cauruļvadu bojājumu novēršanai;
f) instrukcijas par izvairīšanos no uzliesmojošu materiālu saskaršanās ar karstajām dzinēja daļām;
e) padomus neglabāt iekārtas, kurās ir benzīns (aizborta dzinējus, tvertnes, benzīna ģeneratorus u. tml.), nodalījumos, kas nav paredzēti šīm vajadzībām.
[bookmark: _Toc27925462]
[bookmark: _Toc496793773]5.8.2. Gāzu iekārta

Sniedz norādījumus gāzu iekārtu drošai ekspluatācijai un pārbaudei, kā arī attiecīgos gadījumos pievieno aprakstus, tostarp norāda informāciju, kas noteikta ISO 10239 standartā, un tostarp, ja nepieciešams, šādu informāciju:

a) ierīču lietošanas instrukcijas;
b) sistēmas pārbaudes norādījumus;
c) prasību gāzes balonus glabāt vienīgi noteiktos skapjos vai telpās;
d) gāzes glabāšanas skapju vai telpu atrašanās vietu;
e) gāzes balonu nomaiņas procedūru;
f) piesardzības pasākumus, lai izvairītos no materiālu saskares ar atklātu liesmu un citām karstām vietām;
g) padomus par gāzes vārsta noslēgšanu sašķidrinātās naftas gāzes (LPG) noplūdes vai LPG cisternas izraisīta ugunsgrēka gadījumā;
h) padomus par pienācīgas ventilācijas nodrošināšanu, lai novērstu nosmakšanu (sk. 5.11.4. punktu).
[bookmark: _Toc27925463]
[bookmark: _Toc496793774]5.8.3. Citas degvielas sadedzināšanas sistēmas

Sniedz instrukcijas sistēmu drošai ekspluatācijai un pārbaudei, kā arī attiecīgos gadījumos pievieno aprakstus, tostarp, ja nepieciešams, šādu informāciju:

a) ierīču lietošanas norādījumus;
b) piesardzības pasākumus, uzpildot degvielu iekārtās;
c) norādījumus degvielas tvertņu drošai uzglabāšanai;
d) piesardzības pasākumus, lai izvairītos no materiālu saskares ar atklātu liesmu un citām karstām vietām;
e) padomus par pienācīgas ventilācijas nodrošināšanu, lai novērstu nosmakšanu (sk. 5.11.4. punktu).
[bookmark: _Toc27925464]
[bookmark: _Toc496793775]5.8.4. Uguns novēršana un ugunsdzēšanas aprīkojums

Atkārtoti sniedz attiecīgo informāciju, kurai ir jābūt īpašnieka rokasgrāmatā saskaņā ar ISO 9094 standartu.
[bookmark: _Toc27925465]
[bookmark: _Toc496793776]5.8.5. Evakuācijas līdzekļi ugunsgrēka gadījumā

Norāda lūku, durvju un citu tādu atveru atrašanās vietu, kuras paredzētas evakuācijai no iekšpuses ugunsgrēka gadījumā (ja tas noteikts ISO 9094 standartā), un, ja nepieciešams, izskaidro to izmantošanas procedūras.
[bookmark: _Toc27925466][bookmark: _Toc82327236]
[bookmark: _Toc496793777]5.9. Elektrosistēmas – ugunsgrēka, sprādziena vai elektrošoka risks

Sniedz informāciju par:

1. ugunsgrēka vai sprādziena apdraudējumiem, kas var rasties elektrisko līdzstrāvas un maiņstrāvas sistēmu nepareizas izmantošanas rezultātā; un
elektrošoka apdraudējumiem, kas var rasties elektrisko maiņstrāvas sistēmu nepareizas izmantošanas rezultātā.

Sniedz instrukcijas elektrosistēmu drošai ekspluatācijai, kā arī attiecīgos gadījumos pievieno aprakstus, tostarp, ja nepieciešams, informāciju, kurai ir jābūt saskaņā ar ISO 13297 standartu (maiņstrāva) un ISO 10133 standartu (sevišķi zema sprieguma līdzstrāva) normatīvajiem pielikumiem, piemēram, šādu informāciju:

a) par bateriju selektorslēdžu izmantošanu un izvietojumu;
b) slēdžu paneļa(-u) aprakstu;
c) drošinātāju nomaiņas procedūru un shēmu, kurā norādīts drošinātāja novietojums, tips un jauda;
d) ja nepieciešams, prasību nenosprostot bateriju ventilācijas cauruļvadus;
e) par piesardzības pasākumiem, pārlādējot un atvienojot/atkārtoti pievienojot bateriju;
f) BRĪDINĀJUMS – nestrādājiet ar spriegumam pieslēgtu maiņstrāvas sistēmu;
g) par piesardzības pasākumiem, pievienojot/atvienojot krasta energoapgādi;
h) ja ir ierīkota krasta energoapgāde, informāciju par risku, kas saistīts ar peldēšanu tāda kuģošanas līdzekļa tuvumā, kurš pieslēgts krasta elektrosistēmai.

[bookmark: _Toc27925467][bookmark: _Toc82327237][bookmark: _Toc496793778]5.10. Vadāmības īpašības
[bookmark: _Toc27925468]
[bookmark: _Toc496793779]5.10.1. Motorlaiva

Sniedz informāciju par kuģošanas līdzekļa drošu vadīšanu, ja ir ieslēgts dzinējs.

Attiecīgos gadījumos norāda informāciju, kas jāsniedz saskaņā ar ISO 11592 standartu.

Attiecīgos gadījumos ietver turpmāk norādīto informāciju.

Neizmantojiet kuģošanas līdzekli ar tādu dzinēju, kura nominālā jauda pārsniedz maksimālo ieteicamo jaudu.
Izvairieties no pēkšņiem manevriem lielā ātrumā.
Komforta un drošības nolūkā samaziniet ātrumu, braucot pa viļņiem.
Nesēdiet priekšgala kabīnē laikā, kad laiva brauc ātri.
Vienmēr izmantojiet avārijas slēdzi, ja tāds ir.
[bookmark: _Toc27925469]
[bookmark: _Toc496793780]5.10.2. Dzinēja iedarbināšana

Sniedz instrukcijas drošai ekspluatācijai dzinēja iedarbināšanas laikā, lai nepieļautu kuģošanas līdzekļa kustību un/vai dzenskrūves griešanos. Attiecībā uz aizborta dzinējiem un citos attiecīgos gadījumos izmanto informāciju, kurai ir jābūt saskaņā ar ISO 11547 standartu.
[bookmark: _Toc27925470]
[bookmark: _Toc496793781]5.10.3. Stūrēšana avārijas situācijā

Attiecīgos gadījumos norāda avārijas stūrēšanas iekārtas atrašanās vietu un informāciju par tās izmantošanu.
[bookmark: _Toc27925471][bookmark: _Toc82327238]
[bookmark: _Toc496793782]5.11. Pareiza ekspluatācija – citi ieteikumi un informācija
[bookmark: _Toc27925472]
[bookmark: _Toc496793783]5.11.1. Aizsardzība pret cilvēku pārkrišanu pār bortu un līdzekļi nokļūšanai atpakaļ uz klāja

Saskaņā ar ISO 15085 standartu sniedz šādu informāciju:

a) informāciju ar ilustrāciju (ja aktuāli) par kuģošanas līdzekļa aizborta detaļām, kas nav uzskatāmas par darba klāja daļām un kuras nav jāizmanto braucot;
b) norādes par līdzekļiem izkritušo glābšanai (piem., kāpņu atrašanās vieta un uzstādīšana, kā arī norādes par to, kā nokļūt atpakaļ uz klāja, neapplūdinot vai neapgāžot laivu).
[bookmark: _Toc27925473]
[bookmark: _Toc496793784]5.11.2. Glābšanas plostu glabāšana

Ja jāidentificē glābšanas plostu glabāšanas vieta uz kuģošanas līdzekļiem, sniedz informāciju par tās atrašanās vietu.
[bookmark: _Toc27925474]
[bookmark: _Toc496793785]5.11.3. Bīstamība, ko rada mehānismu kustīgās daļas

Attiecīgos gadījumos sniedz šādu informāciju:

a) norādījumus par to, ka jāizvairās no dzinēja, dzenskrūves vārpstu u. tml. kustīgajām daļām;
b) ja nepieciešams, detalizētu informāciju par uzstādītiem aizsargiem un to izmantošanas norādījumus.
[bookmark: _Toc27925475]
[bookmark: _Toc496793786]5.11.4. Ventilācija, kad tiek izmantota sadedzināšanas ierīce

Attiecīgos gadījumos sniedz turpmāk norādīto informāciju vai norādījumus, tostarp informāciju, kurai ir jābūt saskaņā ar ISO 10239 standartu.

a) BRĪDINĀJUMS – degvielas sadedzināšanas ierīces ar atklātu liesmu patērē kajīšu skābekli un sadegšanas produkti izplatās kuģošanas līdzeklī. Izmantojot ierīces, jānodrošina ventilācija. Kad tiek izmantotas ierīces, atveriet norādītās ventilācijas atveres. Nekad nenosprostojiet ventilācijas atveres un nodrošiniet, ka gāzes aparāti ar dūmgāzu novadīšanu darbojas pareizi.
b) Informācija par izplūdes gāzu (piem., CO un citu gāzu) radītajiem riskiem.
c) Norādījumi CO samazināšanai uz kuģošanas līdzekļiem, kas darbināmi ar benzīnu.
d) Atbilstošā drošības zīme.
[bookmark: _Toc27925476]


[bookmark: _Toc496793787]5.11.5. Nepiestiprināta aprīkojuma nostiprināšana

Sniedz ieteikumus par nepiestiprināta aprīkojuma drošu nostiprināšanu pārgājiena laikā.
[bookmark: _Toc27925477]
[bookmark: _Toc496793788]5.11.6. Saudzīga attieksme pret vidi

Attiecīgos gadījumos sniedz turpmāk norādīto informāciju vai norādījumus.

a) Informācija par to, ka ir jāzina vietējie vides tiesību akti un jāievēro labas prakses kodeksi.
b) Norādījumi neiztukšot tualetes vai uzglabāšanas tvertnes krasta tuvumā vai jebkādā aizliegtajā zonā un izmantot ostas iekārtas vai izsūknēšanas iekārtas jahtu piestātnēs, lai iztukšotu uzglabāšanas tvertni pirms ostas atstāšanas.
c) Informācija par to, ka ir jāzina starptautiskie noteikumi par jūras piesārņojuma novēršanu (MARPOL konvencija) un ka tā ir, cik vien tas iespējams, jāievēro.
[bookmark: _Toc27925478]
[bookmark: _Toc496793789]5.11.7. Uzglabāšanas tvertņu izmantošana

Ja ir iebūvēta uzglabāšanas tvertne, sniedz informāciju, kurai ir jābūt saskaņā ar ISO 8099 standartu, tostarp informāciju:

a) par ekspluatāciju un tehnisko apkopi;
b) par trīseju (Y) vārsta izmantošanu;
c) uzglabāšanas tvertņu tilpumu litros;
d) par ķimikālijām, kuru izmantošana ir pieļaujama: tīrīšanas materiāliem, dezodorantiem, antifrīza šķīdumiem;
e) par izsūknēšanas procedūru, tostarp manuālā drošības vārsta izmantošanu vajadzības gadījumā;
f) norādījumus, ka sistēmai jābūt iztukšotai, kad tā tiek turēta sasalšanas temperatūrā;
g) piezīmi, ka jāievēro vietējie noteikumi par iztukšošanu;
h) par izlaišanas slēgkrānu atrašanās vietu un paņēmieniem, lai nodrošinātu to hermētisku noslēgšanu.
[bookmark: _Toc27925479]
[bookmark: _Toc496793790]5.11.8. Noenkurošana, pietauvošana un vilkšana

Norāda “drošas stiprināšanas vietas”, nepieciešamas, lai varētu veikt noenkurošanu, pietauvošanu, vilkšanu un tikt vilkts, saskaņā ar ISO 15084 standartu.
[bookmark: _Toc27925480]
[bookmark: _Toc496793791]5.11.9. Pārvadāšana piekabē (attiecīgos gadījumos)

Attiecīgos gadījumos norāda masu brīdī, kad tiek veikta pārvadāšana piekabē. Sniedz brīdinājumu par to, ka jāizmanto piekabe, kas piemērota kuģošanas līdzeklim un tā masai.
[bookmark: _Toc27925481][bookmark: _Toc82327239]
[bookmark: _Toc496793792]6. Cita informācija

Īpašnieka rokasgrāmatā ietver jebkādu citu informāciju, kas ir būtiska kuģošanas līdzekļa drošai ekspluatācijai.

A pielikums
(normatīvs)

Īpašnieka rokasgrāmatas vispārīgais ievads

Šī rokasgrāmata ir sagatavota, lai palīdzētu jums droši un ar prieku izmantot jūsu kuģošanas līdzekli. Tajā ietverta detalizēta informācija par kuģošanas līdzekli, piegādātajām vai uzstādītajām iekārtām, tā sistēmām, kā arī informācija par to ekspluatāciju. Lūdzu, izlasiet to uzmanīgi un iepazīstieties ar kuģošanas līdzekli pirms tā lietošanas.

Šajā īpašnieka rokasgrāmatā nav ietverts kurss par kuģošanas drošību vai kuģošanas prasmi. Ja šis ir jūsu pirmais kuģošanas līdzeklis vai ja jūs nomaināt kuģošanas līdzekli pret tāda tipa kuģošanas līdzekli, kuru jūs nepazīstat, sevis paša komforta un drošības labad, lūdzu, pārliecinieties, ka esat ieguvis tā vadīšanas un ekspluatācijas pieredzi, pirms “uzņematies kuģošanas līdzekļa vadību”. Jūsu kuģošanas līdzekļa tirgotājs vai nacionālā burāšanas federācija vai jahtklubs ar prieku informēs jūs par vietējām jūrniecības skolām vai kompetentiem instruktoriem.

Pārliecieties, ka paredzamie vēja un jūras apstākļi atbilst jūsu kuģošanas līdzekļa projekta kategorijai un ka jūs un jūsu apkalpe ir spējīga vadīt kuģošanas līdzekli šādos apstākļos.

Pat tad, ja jūsu laiva ir ietverta šajās kategorijās, jūras un vēja apstākļi, kas atbilst A, B un C projekta kategorijai, atrodas diapazonā no stipras vētras apstākļiem, kas atbilst A kategorijas kuģiem, līdz bargiem apstākļiem, kas atbilst C kategorijas augstākā līmeņa kuģošanas līdzekļiem, kuri pakļauti apdraudējumiem, ko rada milzu viļņi vai brāzmas. Tādēļ tie ir bīstami apstākļi, kādos apmierinoši darboties var tikai kompetenta, piemērota un apmācīta apkalpe, kas izmanto labi uzturētu kuģošanas līdzekli.

Šī īpašnieka rokasgrāmata nav detalizēta tehniskās apkopes vai problēmu novēršanas rokasgrāmata. Ja rodas grūtības, vērsieties pie kuģošanas līdzekļa ražotāja vai viņa pārstāvja. Ja ir nodrošināta tehniskās apkopes rokasgrāmata, izmantojiet to, veicot kuģošanas līdzekļa tehnisko apkopi.

Veicot tehnisko apkopi un remontu, uzstādīšanu vai pārveidojumus, vienmēr piesaistiet apmācītus un kompetentus cilvēkus. Pārveidojumi, kas var ietekmēt kuģošanas līdzekļa drošības parametrus, ir jānovērtē, jāveic un jādokumentē kompetentiem cilvēkiem. Laivas būvētājs nevar būt atbildīgs par pārveidojumiem, kuriem nav piekritis.

Dažās valstīs ir nepieciešama transportlīdzekļa vadītāja apliecība vai vadīšanas atļauja vai arī ir spēkā konkrēti noteikumi.

Vienmēr uzturiet savu kuģošanas līdzekli pienācīgā kārtībā un ņemiet vērā, ka laika gaitā intensīvas izmantošanas vai nepareizas lietošanas rezultātā radīsies bojājumi.

Jebkurš kuģošanas līdzeklis, neatkarīgi no tā, cik izturīgs tas būtu, var tikt nopietni bojāts, ja netiek pareizi izmantots. Nepareiza izmantošana nav savienojama ar drošu kuģošanu. Kuģošanas līdzekļa ātrumu un kustības virzienu vienmēr pielāgojiet jūras apstākļiem.

Ja jūsu kuģošanas līdzeklis ir aprīkots ar glābšanas plostu, uzmanīgi izlasiet tā ekspluatācijas instrukciju. Uz kuģošanas līdzekļa jābūt atbilstošam drošības aprīkojumam (glābšanas vestēm, drošības iekares sistēmām u. c.), kas atbilst kuģošanas līdzekļa tipam, laika apstākļiem u. tml. Dažās valstīs šis aprīkojums ir obligāts. Apkalpei jāprot labi rīkoties ar visu drošības aprīkojumu un labi jāpārzina manevrēšana avārijas gadījumā (aiz borta nokļuvušo glābšana, peldlīdzekļa vilkšana u. tml.); burāšanas skolas un klubi regulāri organizē treniņus.

Visām personām, atrodoties uz klāja, ir jāvalkā atbilstošs drošības aprīkojums (glābšanas veste/individuālais peldlīdzeklis). Jāatzīmē, ka dažās valstīs ir spēkā tiesību aktos noteikta prasība valkāt peldlīdzekli, kas vienmēr atbilst šo valstu noteikumiem.

LŪDZU GLABĀJIET ŠO ROKASGRĀMATU DROŠĀ VIETĀ UN NODODIET TO JAUNAJAM ĪPAŠNIEKAM, KAD JŪS KUĢOŠANAS LĪDZEKLI PĀRDODAT.

B pielikums
(informatīvs)

To starptautisko standartu saraksts, saskaņā ar kuriem īpašnieka rokasgrāmatā ir jāievieto informācija un jānorāda drošības zīmes

	Atsauce
	Nosaukums
	Vieta

	ISO 6185:2001
	Inflatable boats [Piepūšamās laivas]. Visas trīs daļas
	

	ISO 8099:2000
	Small craft — Toilet wast retention systems [Mazizmēra kuģi. Tualetes notekūdeņu savākšanas sistēmas]
	12. punkts

	ISO 8846:1990
	Small craft — Electrical devices — Protection against ignition of surrounding flammable gases [Mazizmēra kuģi. Elektroiekārtas. Aizsardzība pret ugunsnedrošu gāzu uzliesmošanu]
	

	ISO 9094-1:2003
	Small craft — Fire protection — Part 1: Craft with a hull length of up to and including 15 m [Mazizmēra kuģošanas līdzekļi. Ugunsdrošība. 1. daļa: kuģošanas līdzekļi ar korpusa garumu līdz un ieskaitot 15 m]
	B pielikums

	ISO 9094-2:2002
	Small craft — Fire protection — Part 2: Craft with a hull length of over 15 m [Mazizmēra kuģošanas līdzekļi. Ugunsdrošība. 1. daļa: kuģošanas līdzekļi ar korpusa garumu virs 15 m]
	B pielikums

	ISO 10133:2000
	Small craft — Electrical systems — Extra-low-voltage d.c. installations [Mazizmēra kuģošanas līdzekļi. Elektrosistēmas. Sevišķi zema sprieguma līdzstrāvas ierīces]
	B pielikums

	ISO 10239:2000
	Small craft — Liquefied petroleum gas (LPG) systems [Mazizmēra kuģošanas līdzekļi. Sašķidrinātas naftas gāzes (LPG) sistēmas]
	C pielikums

	ISO 11105:1997
	Small craft — Ventilation of petrol engine and/or petrol tank compartments [Mazizmēra kuģi. Benzīna dzinēja un/vai benzīna tvertnes nodalījumu ventilācija]
	7. punkts

	ISO 11547:1994
	Small craft — Start-in-gear protection [Mazizmēra kuģi. Aizsardzība pret iedarbināšanu zem slodzes]
	5. punkts

	ISO 11591:2000
	Small craft, engine-driven — Field of vision from helm position [Mazizmēra motorizēti kuģošanas līdzekļi. Redzamības lauks, atrodoties pie stūres rata]
	7. punkts

	ISO 11592:2001
	Small craft less than 8 m length of hull — Determination of maximum propulsion power rating [Mazizmēra kuģi, kuru korpuss ir īsāks par 8 m. Maksimālā dzinējspēka noteikšana]
	B pielikums

	ISO 12217-1:2002
	Small craft — Stability and buoyancy assessment and categorization — Part 1: Non-sailing boats of hull length greater than or equal to 6 m [Mazizmēra kuģi. Noturības un peldamības novērtēšana un kategorizēšana. 1. daļa: kuģošanas līdzekļi (izņemot buru kuģošanas līdzekļus) ar korpusa garumu, lielāku vai vienādu ar 6 m]
	G pielikums

	ISO 12217-2:2002
	Small craft — Stability and buoyancy assessment and categorization — Part 2: Sailing boats of hull length greater than or equal to 6 m [Mazizmēra kuģi. Noturības un peldamības novērtēšana un kategorizēšana. 2. daļa: buru kuģošanas līdzekļi ar korpusa garumu, lielāku vai vienādu ar 6 m]
	F pielikums

	ISO 12217-3:2002
	Small craft — Stability and buoyancy assessment and categorization — Part 3: Boats of hull length less than 6 m [Mazizmēra kuģi. Noturības un peldamības novērtēšana un kategorizēšana. 3. daļa: kuģošanas līdzekļi ar korpusa garumu, mazāku par 6 m]
	E pielikums

	ISO 13297:2000
	Small craft — Electrical systems — Alternating current installations [Mazizmēra kuģi. Elektrosistēmas. Maiņstrāvas ierīces]
	B pielikums

	ISO 14895:2000
	[bookmark: _GoBack]Small craft — Liquid-fuelled galley stoves [Mazizmēra kuģi. Šķidrā kurināmā kambīzes plītis]
	A pielikums

	ISO 14946:2001
	Small craft — Maximum load capacity [Mazizmēra kuģi. Maksimālā slogotspēja]
	6. punkts

	ISO 15083:2003
	Small craft — Bilge-pumping systems [Mazizmēra kuģi. Kravastelpu sūkņu sistēmas]
	A pielikums

	ISO 15085:2003
	Small craft — Man overboard prevention and recovery  [Mazizmēra kuģošanas līdzekļi. Aizsardzība pret cilvēku pārkrišanu pār bortu un līdzekļi nokļūšanai atpakaļ uz klāja]
	17. punkts

[bookmark: _Hlk496261764][bookmark: _Hlk496261765][bookmark: _Hlk496261766]
	

Tulkojums Ó Valsts valodas centrs, 2017

	

Tulkojums Ó Valsts valodas centrs, 2017	20
